ការសម្ភាសរបស់អ្នកមីងឈ្មោះ ឆន ស៊ីណា

ក៖ អ្នកសម្ភាសឈ្មោះ ហេង សុជីវី ខ៖ អ្នកត្រូវគេសម្ភាសឈ្មោះ ឆន ស៊ីណា

**ពត៌មានសង្ខេបរបស់អ្នកមីង ឆន ស៊ីណា**

 *អ្នកមីងឈ្មោះ ឆន ស៊ីណា អាយុ ៤៣ឆ្នាំ ទីលំនៅបច្ចុប្បន្ននៅស្រុកឃ្លាំងល្វា នៅថ្នល់ទទឹង ខេត្តកំពង់ស្ពឺ។​​ មាន មុខរបរ មេផ្ទះ នៅមើលចៅ ចិញ្ចឹមជ្រូកពីរ។ គាត់រៀនត្រឹមថ្នាក់ទី៣​និងបានរៀបអាពាហ៍ពិពាហ៍តាំងពីអាយុ ១៨ឆ្នាំ មានកូន៥នាក់ ។ ។​​មីង ឆនស៊ីណា​ មានបងប្អូន៨នាក់ ប្រុស២ ស្រី៦ គាត់ជាកូនទី២ ។*

មកចឹងវិញ រួចទៅ ផ្លូវកាលុក កាលាតទៅហើយ...កាត់ត្រើយ កាត់ត្រាចេះទៅហើយ​ ព្រែកអូយើងតានេះអ្ហ! ហ្នឹងហើយដូចដើរទៅហើយ​ ដល់ពេលលោកគ្រូចេញម៉ោ ម៉ោង១១ ពីព្រែកតាប៉ៅម៉ោ ដើរម៉ោកាត់ ត្រង់នេះចា បងដើរកាត់នេះ សាលារៀននែ! ត្រង់ក្រោយផ្ទះពេទ្យសុខាទៅអូ!

ក៖ចាស

ខ៖ដល់ថ្នាក់ទី៣​ឈប់រៀនតាម៉ងទៅ តស៊ូ លែងទៅមុខហើយមើលទៅ ព្រោះអីកាលជំនាន់ហ្នឹង ផ្ទះលោកគ្រូ នៅឆ្ងាយ រួចក្មេងចេញ ចេញម៉ោង១១ហើយ ទម្រាំបានមកដល់ផ្ទះវិញ ភ័យចត់បាយ ដល់ពេលយូរៗ​ទៅ លើកអើយ តស៊ូលែងបានហើយ លែងទៅរៀនទៅ លែងទៅអីទៅ តែគ្រាន់តែថា​ បើមើលល្មមៗអ្ហេ មិនសូវចេះម៉ានទេសព្វថ្ងៃហ្នឹង សព្វថ្ងៃរៀងយល់ៗ ដូចសព្វថ្ងៃក្មេងៗអាលូវនេះ​ចឹងបានប្រាប់ដូចថាសាលារៀនត្រឹមនេះសោះអត់ចង់ទៅរៀន​ ទិញកង់នុះ អោយទៅរៀន អោយលុយ១៥០០អ្ហាណា យើងជួលអោយវាទៅរៀន​ តែវាមិនទៅទៀត វាមិនចង់ទៅរៀនទៀត មិនដូចខ្ញុំទេ កាលហ្នឹងគេប្រើ៥០ ,១រៀលអីហ្នឹង ម៉ោបាន១រៀលអីហ្នឹងទៅរៀនហ្នឹងហើយជំនាន់ហ្នឹង ហើយទម្រាំបាន១រៀលហ្នឹងទៅ ហើយបានអំពៅ១កង់អ្ហាអ្ហឺ!(សំលេងក្រៅកាត់៖ហើយចេះចូលៗទៅ) ហ្នឹងហើយពីដើម ហ្នឹងហើយទៅរៀនហ្នឹងអ្ហា ពិបាកចង់ងាប់ហ្នឹង ទម្រាំបាន១រៀល អរណាស់ អរចង់ងាប់ចង់រស់ គ្រាន់បានមកដល់ផ្ទះវិញ រហិតរហៃ ហេវ

ក៖ចាសអ៊ី

ខ៖ហ្នឹងហើយ ហ្នឹងហើយ

ក៖ហើយអញ្ជេក​ ចឹងអ៊ីមានចេះភាសាផ្សេងពីខ្មែរដែរ?

ខ៖អត់មានចេះអីទេ កាលទៅរៀនហ្នឹង​ កាលជំនាន់ហ្នឹងអូ

ក៖ហ៊ឹម

ខ៖បានចឹងដល់សព្វថ្ងៃបានចេះរាប់ ក ខ អីចឹងទៅ ស្រះ អ ស្រះ អា អោយគេយល់ ចូលរៀនតិចៗ អោយវារៀនចឹងអ្ហាណា មិនសូវចេះជ្រៅជ្រះអីទេ កាលជំនាន់ហ្នឹងអ្ហា ហ្នឹងហើយ​មិនបានរៀនអោយជ្រៅជ្រះនឹងគេ កាលជំនាន់ហ្នឹង ទី៣ ទី៤ អីចឹងទៅ​គ្រាន់បាននឹងមើលដាច់ខ្លះដែរ។ ជំនាន់ហ្នឹង ហើយដល់ពេលហេវពេកទៅ លែងចង់ទៅរៀនទៀត សាលាវាឆ្ងាយ(សើច) ហើយក្មេងអាលូវ ដូចកាលហ្នឹង​បើមានកង់វិញ បើទៅរៀនអត់កង់ បើមានកង់ទៅបាត់ ដើរ! ម៉ោដើរ ដើរដល់ម៉ោង១២ចឹងម៉ង បានមកដល់ផ្ទះវិញ បាក់ជ័របាយហើយ

ក៖ចាស

ខ៖ហ្នឹងហើយ

ក៖ហើយអ៊ី អ៊ីរៀនពូកែដែរ?

ខ៖អ្ហេ...ធម្មតារៀនឡើងរហូតហ្នឹង

ក៖ហ៊ឹម

ខ៖ហ្នឹងហើយថ្នាក់ទី១ ទី២ ទី៣ រហូត! ទី៣ហ្នឹងឈប់រៀនរហូត។

ក៖ចាស

ខ៖មើលម្តង​ខ្ញុំរៀនជាមួយអ្នកគ្រូអ៊ីម ទី១ចឹងអ្ហៅ រួចទៅគ្រូកែវ បុប្ឆា​ លោកគ្រូផា នៅគៀនស្គរ អាដេញ...អ្ហឺ(សំលេងក្រៅកាត់៖នៅណា?) នៅបង្រៀនសព្វថ្ងៃនេះ គ្រូ សុខាចឹងអ្ហេ គ្រូខា (សំលេងក្រៅកាត់៖នៅនៀក នៅក្នុងសាលា!) ហ្នឹងហើយគ្រូហ្នឹងមួយ ដូចខ្ញុំរៀនមួយគ្រូផល្លាហ្នឹងឈប់ម៉ងហ្នឹងណា

ក​៖ហ៊ឹម

ខ៖រៀនបានតែប៉ុហ្នឹង គ្មានបានរៀនជ្រៅជ្រះទេ ចឹងបានសព្វថ្ងៃស្តាយខ្លួនអ្ហា! យើងអត់បានចេះនឹងគេ ទៅរៀនអោយបានឌិតដល់ វាពិបាកពេក ពីដើមម៉ោ ហ្នឹងហើយ។

ក៖ចឹងអ្ហឺអ៊ី អ្ហឺសំរាប់ អ៊ីឈ្មោះពេញអ្ហា ឈ្មោះអីដែរ ?

ខ៖ឈ្មោះ ខ្ញុំឈ្មោះស៊ីណាចឹងម៉ង អ្ហឺឪឈ្មោះឈន។

ក៖ត្រូវជាមួយអត្តសញ្ញាណប័ណ្ណអ្ហេ?

ខ៖ត្រូវ ត្រូវ នឹងអ្ហឺ អត្តសញ្ញាណប័ណ្ណហ្នឹងម៉ង ឪឈ្មោះឈន ខ្ញុំឈ្មោះស៊ីណា។

ក៖ឈ្មោះហ្នឹង អ្ហឺគាត់ដាក់អោយ ឈ្មោះហ្នឹងមានអត្តន័យយ៉ាងម៉េចក្នុងជីវិតអ៊ីដែរ?

ខ៖គាត់គ្មានប្រាប់អី គ្រាន់តែគាត់ដាក់ឈ្មោះចឹងទៅ

ក៖ហ៊ឹម

ខ៖ហ្នឹងហើយ

ក៖ហើយអ្ហឺ អ៊ី អ៊ី អាយុម់ានហើយឆ្នាំហ្នឹង?

ខ៖៤៣

ក៖ហើយកើតឆ្នាំណាដែរ?

ខ៖ហ៊ឹម អត់ដឹងឆ្នាំអីទេនៀក មើល?(សួរទៅអ្នកក្រៅ៖អ្នកណាគេ) គេអូ? ឆ្នាំខ្មែរអ្ហា ទាល់តែមើលអត្តសញ្ញាណប័ណ្ណបានដឹង ​មើលអ្ហេ?

ក៖អត់អីទេអ៊ី! អ្ហឺ សំរាប់...?

(សំលេងក្រៅកាត់៖៤២?) ម៉ែ៤៣ ឪ៤៤ ហ្នឹងហើយ!

ក៖ហ៊ឹម

ខ៖បងមួយឆ្នាំ ប្អូន ១ឆ្នាំ

ក៖អ៊ី អ្ហឺ ដូចជាស្រុកអ៊ី ស្រុកកំណើត នៅណាដែរ?

ខ៖នៅហ្នឹងតាទាំងអស់

ក៖ភូមិ?

ខ៖ភូមិ​ឃ្លាំងល្វាទាំងអស់! ហ្នឹងហើយ

ក៖ហ្នឹងហើយ ! ដល់ពេលទីលំនៅបច្ចុប្បន្ននៅហ្នឹងដែរ?

ខ៖ហ្នឹងហើយ កើតម៉ោនៅហ្នឹង មានប្តីក៏នៅហ្នឹង​ អត់មានទៅណាទេ។

ក៖ហ៊ឹម ចុះឪពុកម្តាយអ៊ីវិញ គាត់នៅណាដែរ?

ខ៖នៅហ្នឹងទាំងអស់គ្នាហ្នឹង ទាំងម៉ែ ទាំងឪគាត់នៅរស់ តែប៉ុន...ហ្នឹងហើយ។

ក៖ឪពុកម្តាយអ៊ីឈ្មោះអីដែរ?

ខ៖ឈ្មោះ ឆន ម្តាយឈ្មោះម៉ារី

ក៖ចាស

ខ៖ចាស

ក៖គាត់សព្វថ្ងៃមានព្រះជន្នរស់ដែររឺទេ?

ខ៖គាត់! តាហ្នឹង គាត់ធ្វើប្រធានភូមិ ហើយអ្ហឺ គាត់ប្រកបមុខរបរ ម្តាយគាត់ប្រកបមុខរបរអីដែរ?

ក៖ម៉ែខ្ញុំ គាត់អត់មានធ្វើអីដែរ គ្រាន់តែមើលនេះតិច មើលនោះតិច គាត់មិនសូវជាដែរហ្នឹង គាត់ចាស់ទៅ ចេះតែឈឺរោគច្រើនដែរហ្នឹង សព្វថ្ងៃលើសឈាម ខ្លះទៅ អ្ហឺអាលូវដូចថា ដូចឡើងជាតិស្ករ ឡើង២០០ទៀតហើយ យាយហ្នឹង!​តាក់ថាំងដែរ រាលថ្ងៃឈឺតែក្បាល។

ក៖ចាស​ ចាស

ខ៖ដូចខ្ញុំចឹងដែរ សព្វថ្ងៃឈឺតាក់ថាំងដូចតែគ្នាហ្នឹង

ក៖ហ៊ឹម ឡើងគីឡូអ៊ីអ្ហេ?

ខ៖អត់ទេ ស្រកវិញអាលូវ ។ គីឡូ៦៨ នៅសល់៦០គត់ ស្រកអស់៨គីឡូបាត់ហើយ

ក៖ហ៊ឹម

ខ៖ចឹងបានថា...

ក៖អ៊ីសព្វថ្ងៃ ប្រកបមុខរបរអីដែរ?

ខ៖មានទៅប្រកបមុខរបរអីទេ នៅតែផ្ទះ មើលតែចៅ អោយបាយស៊ី ចិញ្ចឹមជ្រូកមួយពីរហ្នឹង

ក៖នៅក្រោយផ្ទះ

ខ៖ហ្នឹងហើយតាម៉ោដឹកគោ ដឹកចំបើងមកលក់ចឹងទៅ ធ្វើស្រែ ធ្វើចម្ការយើងហ្នឹង ហើយធ្វើស្រូវហ្នឹង តែប៉ុហ្នឹង អត់មានធ្វើអីទេ។

ក៖ចុះបងប្អូនអ៊ី វិញមានម៉ាននាក់?

ខ៖មាន៨នាក់ ប្រុស២ ស្រី៦ ។

ក៖អ៊ីកូនទីម៉ានដែរ?

ខ៖ទី២ ហ៊ឹម!

ក៖ចាស អ្ហឹ ហើយចុះបងប្អូនអ៊ីមានឈ្មោះអីខ្លះ អ៊ីចាំទេ?

ខ៖ចាំតា

ក៖ចាស

ខ៖ទី១ ឈ្មោះវី អ្ហឺទី២ ឈ្មោះខ្ញុំហ្នឹងហើយស៊ីណា ទី៣ ឈ្មោះស៊ីណាក់ ទី៤ អ្ហឺ ស៊ីនាថ​ ទី៥ ប្រុស សុខនៅ ទី៦ អាសុល្យ ប្រុស ។ ម៉ោស្រីអ្ហេ! អ្ហឺ បងមួយ ហើយនិងឈ្មោះស៊ីណាល់​​ អញ្ជឹងអូ? ចាស ៨នាក់។

ក៖ចុះអ៊ី គាត់មានទីលំនៅនៅណាដែរសព្វថ្ងៃ?

ខ៖នៅជុំគ្នា រួចមានបងមួយទៅនៅថ្នល់ទទឹងអ្ហេ ក្រៅពីហ្នឹងនៅហ្នឹងទាំងអស់

ក៖អ៊ីមានអនុស្សាវរីយ៍អីដែរ ពេលនៅកុមារភាព

ខ៖គ្មានអនុអីទេ គ្រាន់ថាសព្វថ្ងៃ​ នៅជុំគ្នា អាខ្លះមើលក្របីទៅ ជុំគ្នា្ ខ្លះទៅរៀនទៅ កាលជំនាន់ហ្នឹង អត់មានរោងចក្រនៅក្បែរហ្នឹង បែកៗគ្នា ទៅណាទៅណីអ្ហាណា

ក៖ហ៊ឹម

ខ៖នៅជុំគ្នា ទាល់តែធំមានប្តីរៀងខ្លួនអញ្ជឹង

ក៖ចាស អ៊ី មានធ្លាប់លេង ធ្លាប់លេងអីជាមួយគ្នា ពេលនៅកុមារភាព?

ខ៖កាលហ្នឹង មានចូលចិត្តលេងអី ថាបាយឡុកបាយឡ យើង​លេង លេង ចូលចិត្តអ្ហឺ លេងតិចតួច! កាលនៅកូនក្មេង(សើច) គ្នាឯង ហ្នឹងទៅ ហ្នឹងហើយ។

ក៖ចុះពេលដែលអ៊ីធំ អ៊ីអាយុម៉ាន អ៊ីរៀបការ?

ខ៖អាយុ ១៨

ក៖កាលហ្នឹងអ៊ីរៀបការហ្នឹង អ៊ីស្រលាញ់គ្នា រឺក៏ឪពុកម្តាយជាអ្នករៀបចំអោយ?

ខ​៖អត់ទេ គេចូលដណ្តឹង ដោយនេះ គេដណ្តឹង។

ក៖អត់ដែរស្គាល់អ្ហេ?

ខ៖នៅផ្ទះចិត្តគ្នាដែរហ្នឹង ដូចថាផ្ទះនេះត្រង់ហ្នឹង ផ្ទះគាត់នៅតានេះ ហ្នឹងហើយ។

ក៖(សើច)

ខ៖គ្មានស្រលាញ់អីគ្នាទេ គេចូលដណ្តឹងម៉ងបានដឹង ចាស

ក៖ចាស ហើយអ៊ីពេលហ្នឹងអ្ហឺ អ្ហឺ ដូចជាអារម្មណ៍អ្ហា ដូចថាអ៊ី១៨ចឹង អ៊ីស្រលាញ់ ស្រលាញ់គ្នា រឺក៏...?

ខ៖កាលហ្នឹងគ្មានដឹងស្រលាញ់ម៉េចផង កាលហ្នឹងដូចថា រវល់តែគេបញ្ចូរលិច បញ្ចូលកើតទៅដូចថាមានចិត្តលើគេដែរទៅ ហ្នឹងហើយ

ក៖ចាស ចាស

ខ៖កាលហ្នឹង គេដណ្តឹងរួចហើយណា មិនយាយកើតទេ ដូចមានចិត្តស្រលាញ់គេដែរហ្នឹងណា ក៖ចាស

ខ៖ហ៊ឹម ហើយម៉ែឪ រៀបការអោយទៅ

ក៖ចាស

ខ៖ហ្នឹងហើយ ម៉ែគេចូលដណ្តឹងទៅ​ គេ...! ដូចថា គេចូលដណ្តឹងរួចទៅ ដូចថាមានចិត្តអ្ហាណា

ក៖ចាស

ខ៖ហ្នឹងហើយ

ក៖អ៊ីរៀបការហើយ កាលហ្នឹងចូលជំនាន់ប៉ុលពត រឺក៏ម៉េចដែរ?

ខ៖អត់មានជំនាន់ប៉ុលពតទេ ដាច់ប៉ុលពតអស់ហើយ ខ្ញុំក៏នៅប៉ុលពត អ្ហឺ លឺកុមារហ្នឹង កាលនៅតូចហ្នឹង

ក៖ហ៊ឹម ហ៊ឹម

ខ៖ហ្នឹងហើយ ដាច់ហើយ

ក៖កាលហ្នឹង គេប្រើអ៊ីទៅណាខ្លះទៅ?

ខ៖យាយទៅកាលនៅតូច ដ៏នេះម៉ាគាត់មើល នៅតូច កាលនៅទូចៗហ្នឹង! ​ហ្នឹងហើយ! (សំលេងក្រៅកាត់៖ដាច់ហើយ) ដាច់យូរដែរហ្នឹង នៅក្បែរអាយុ១៨

ក៖ហ៊ឹម

ខ៖ហ្នឹងហើយ

ក៖ចុះ អាកាលនៅជំនាន់ប៉ុលពតហ្នឹង អ៊ីអត់មានចាំទិដ្ឋភាពអីតិចទេ?

ខ៖អត់ទេ នៅទូចឡើយ គ្មានចាំអីទេ កាលជំនាន់ហ្នឹង​ ម៉ាគាត់មើល ម៉ែគាត់អ្ហឺ ទៅកាប់ដី កាប់អីរែកចឹងអ្ហា កាលហ្នឹង គេអោយចាស់ៗទៅរែកដីចឹងទៅ រួចម៉ែ​ អ្ហឺ យាយគាត់នៅមើលចៅចឹងអ្ហា

ក៖ចាស

ខ៖ហ្នឹងហើយ ហ្នឹងហើយ

ក៖អញ្ជឹង អ្ហឺ សំរាប់អ៊ំម៉ង អ្ហឺ កើតទាន់ជីដូចជីតាខាងម្តាយទេ?

ខ៖ទាន់តា ទាន់ទាំងអស់ ខ្ញុំ អ្ហឺដឹងបានប៉ុនណាណីហើយ ហើយកុងខាងម៉ែខ្ញុំ គាត់ខូច

ក៖ចឹង អ៊ីចាំ អ្ហឺឈ្មោះពួកគាត់ឪពុកម្តាយ?

ខ៖ចាំ ចាំតា តាខ្ញុំ គាត់ឈ្មោះតាឆេង យាយខ្ញុំឈ្មោះ យាយ គៀ ហ្នឹងហើយទាន់

ក៖ចាស

ខ៖ហ្នឹងហើយ

ក៖ខាងឪពុក​ ខាងម្តាយដែរ?

ខ៖អាហ្នឹងខាង អ្ហឺ​ ម្តាយ ។ ខាងឪពុក អាដេញ...តាស៊ុំ យាយខេង

ក៖ចាស

ខ៖ចាស ហ្នឹងហើយ គ្រាន់តែប៉ុហ្នឹង

ក៖ចាស អ្ហឺ ចឹងជីដូចជីតាអ៊ំ កាលពីមុន គាត់ប្រកបមុខរបរអីដែរ?

ខ៖គាត់ថាមុខរបរអីដែរហ្នឹង ចាស់ៗ ពីដើមហ្នឹង រកត្រី រកអី ធ្វើស្រែតិចតួច ស៊ីដែរហ្នឹង គ្មានធ្វើអីទេ

ក៖ហ៊ឹម

ខ៖ ហ្នឹងហើយ នៅស្រុកហ្នឹង គ្មានរកអីទេ មានតែអញ្ជឹង ធើស្រែតូចៗ

ក៖ចាស ហើយគាត់ជាមនុស្សបែបណាដែរ​គាត់កាច រឺស្លូត?

ខ៖យាយទៅខាងតា​ ខាងម៉ែខ្ញុំ មិនកាចណាស់ម៉ាន ស្លូតដែរហ្នឹង អ្ហឺ កាលហ្នឹង ខ្ញុំនៅកាលនៅពីទូច ខ្ញុំនៅជាមួយខ្មោចម៉ា អ្ហា ម៉ាហ្នឹងដែរហ្នឹង

ក៖ចាស

ខ៖អត់នៅមួយម៉ែផងហ្នឹង ទាល់តែម៉ាខូច បានខ្ញុំមកនៅជាមួយគាត់វិញ

ក៖ហ៊ឹម

ខ៖ពុកខ្ញុំបាននៅជាមួយគាត់!

ក៖ចាស គាត់មានដែលវៃ ដែលជេ ដែលថាអីអោយអ៊ីទេ?

ខ៖ថាដែរតា បើយើងធ្វើខុសធ្វើអីតិចតួច​ គាត់ថាអោយស្តីអៅយតិចតួចចឹងដែរទៅណា

ក៖ហ៊ឹម

ខ៖តែងប្រដៅយើងចឹងទៅ អោយធ្វើចឹងទៅ គាត់ប្រដៅអីចឹងទៅ ថាខ្ជិល​ហ្នឹង គាត់ស្តីអោយ ថាអោយចឹងទៅ ខ្លះៗដែរទៅអោយរៀងរហ័សរហួនតិចទៅ កុំអោយយឺតអីចឹងអ្ហាណា

ក៖ហ៊ឹម

ខ៖ប្រើអីអញ្ជឹង ថាអោយ តិចដែរ

ក៖ចាស...(សើច)

ខ៖ចាស បើយើងខ្ចិល​ លឺគាត់ថាម៉េច ថាទៅ

ក៖ចាស

ខ៖អញ្ជឺងហើយណា កាលនៅពីតូច គ្មានដឹង គ្មាអីទេ។

ក៖អ្ហឺ ហើយចុះសំរាប់ឪពុកម្តាយបស់អ៊ី គាត់មានបានទូន្មានប្រៀនប្រដៅអ៊ី ធម្មតា?

ខ៖ចាស ប៉ុនគាត់ប្រាប់ថា អោយយើងធ្វើជាមនុស្សល្អចឹងទៅអ្ហាណា កុំដើរទៅលិច កុំដើរទៅកើត ថាយើងស្រីអីចឹងអ្ហា ហ្នឹងហើយ​ ប៉ុនពីដើម​នៅតូចៗ គ្មានដើរទៅណាទេ ម៉ោពីរៀនវិញ គ្មានដើរទៅណាទេ នាំគ្នាទៅមើលគោក្របីអីចឹងទៅ (អ្នកជិតខាងកាត់៖មិនដូចសម័យអាលូវ) មិនដូចសម័យអាលូវ នាំគ្នាជិះម៉ូតូឈ្វែលចុះឡើងអី ហ្នឹងហើយលោកអ្ហើយ ហៅថាពិសេសបស់គេហើយសព្វថ្ងៃនេះ

ក៖ហ៊ឹម(សើច)

ខ៖រួចពីដើមក៏គ្មានអាវពាក់ហ្នឹងគេដែរ កាលហ្នឹងកំសត់ណាស់ អត់សូវមានអាវជជុះដូចសព្វថ្ងៃនេះទេ សព្វថ្ងៃនេះ ម៉ូតអីក៏បាន​ៗ គេដាក់តាំងមួយ១០០០ៗអី ​ទិញពាក់ទៅ​ តែបួនប្រាំអាវហ្នឹង ពាក់សេរី ហ៊ឹម...! ក្រខោអាវស្លៀកអ្ហា កាលខ្ញុំនៅក្រមុំអី អត់ទាន់មានខោអាវជជុះចេញផងហ្នឹង

ក​៖ហ៊ឹម ត្រូវហើយ

ខ៖ហ្នឹងហើយ ដ៏អាលូវនេះសំបូរណាស់​ ដឹងទៅណានៀកសំបូរអ្ហា នៀកខោអាវជជុះស្លៀកទៅ ដូចយើងនេះ ទិញអាវជជុះ ពាក់សេរី

ក៖ចុះអ៊ី កាលសម័យមុនហ្នឹង អ៊ីឃើញឪពុកម្តាយបស់អ៊ី ជាមនុស្សបែបណាដែរ?

ខ៖កាលហ្នឹងដូចថា គាត់នេះដែរ​ អត់មានកាចអីទេ គាត់ស្លូតដែរហ្នឹង ហើយណាមួយមុខរបររបស់គាត់ អ្នករកត្រីអីអញ្ជឹងទៅ ហើយ ជំនាន់ហ្នឹង រកត្រីធើស្រែ ធ្វើស្រូវអីអញ្ជឹងដែរ។

ក៖ហ៊ឹម ចឹងល្អហើយចឹងអូ

ខ៖ចាស

ក ៖ចាស អូអ៊ី សំរាប់ខ្លួនឯងដែរ ដល់ពេលនោះ ជួយឪពុកម្តាយធ្វើអី?

ខ៖កាលហ្នឹង ខ្ញុំម៉ោពីរៀនវិញ មើលក្របីចឹងទៅ(សំលេងអ្នកក្រៅកាត់៖ដាំបាយអី ខ្លះទៅ)ហ្នឹងហើយជួយគាត់ខ្លះទៅ។

ក៖អ៊ី ធ្លាប់មានក្តីស្រម៉ៃអីថា ធំឡើងថាធ្វើអីទេ?

ខ៖តិចតួច !​កាលហ្នឹងដូចគ្មានក្តីស្រម៉ៃធើអីឯណា កាលហ្នឹងអត់ធើអី គ្រាន់តែដឹងថា អ្ហឺ ចង់មានក្តីស្រម៉ៃថាធើគ្រូ ធើពេទ្យអី ដូចថាគ្មានទាន់ថាដឹង ជំនាន់ហ្នឹង ហើយថ្ងៃណា តស៊ូ អត់ទៅរៀនវាអត់រួចផង វាដូចហេវពេក គិតទៅជំនាន់ហ្នឹង យាយលុយ ដូចមិនសូវរកបានដែរ ប៉ុន្តែលុយរៀនហ្នឹង ទិញពៅ ស៊ីបានម៉ាកង់ហ្នឹង ហើយអាទឹកពៅហ្នឹងអស់ទៅ រួចវាហេវ ម៉ោងម៉ា១១ហើយបាននាំគ្នាទៅផ្ទះដល់ពេលដល់អញ្ជឹងទៅ ដូចបាក់ ដូចតាហេវទៅ (សើច)

ក៖ហ៊ឹម(សើច)

ខ៖លែងចង់ទៅរៀនអស់ហើយ មែនទែនទៅ!​ អើយ សាលាឆ្ងាយដើរទៀតអ្ហា អើយ ផ្លូវមិនមែនស្រួលទេ (សើច) អើយ

ក៖ចាស

ខ៖បើដើរកាត់ទៅត្រង់ទៅ វាយូរ

ខ៖បើយើងដើរត្រង់វាយូរ

ក ៖ចាស

ខ៖ហ្នឹងហើយ រួចហើយវាដើរកាត់វាថាហើយ ទាំងវ៉ូងៗ ដែលសិស្សសាលាដែររៀនពីតាវៅណា

ក៖ចាស

ខ៖នាំគ្នាទៅដល់ការដ្ឋានហ្នឹង

ក៖អ៊ី កាលហ្នឹង មានមិត្តភក្តិស្និទ្ធស្នាលទេ នៅរៀន?

ខ៖កាលហ្នឹង ដូចគ្មានទេ រៀនអញ្ជឹង ទៅៗទាំងអស់គ្នាចឹងទៅ នៅផ្ទះរៀងៗខ្លួនចឹងទៅ​ ទាំងអស់ៗគ្នាចឹងទៅណា ដូចថា យើងថ្នាក់ទីម៉ាន? ដូចថាថ្នាក់ទី១ ទី២អីចឹងទៅ ដើរតាមគ្នា ទៅៗទាំងអស់គ្នាចឹងទៅ ម៉ោវិញ ម៉ោវិញទាំងអស់គ្នាទៅ កាលហ្នឹងគ្មានចេះស្រលាញ់មិត្តភក្តិ មិត្តអីទេ គ្រាន់តែថា យើងយាយៗរៀងៗខ្លួនអញ្ជឹងអ្ហាណា

ក៖ហ៊ឹម

ខ៖ដូចថាម៉ោៗ អាលូវ គេមានមិត្តភក្តិ ឯណ្ណេះផង ឯណ្ណោះផង យាយទៅដល់សម័យមុន គេគ្មានទូរស័ព្ទណា សម័យនេះចេះតែមានទូរស័ព្ទទៅ ទៅយាយមួយគ្នាអីទៅ មិត្តភក្តិចឹងទៅ ដល់ជំនាន់ហ្នឹងគ្មានស្អី​

ក៖(សើច)

ខ៖រកតែលុយទៅរៀនហ្នឹងមិនបានផង កំសត់ណាស់ គ្រាន់តែថាសព្វថ្ងៃ គិតអាកូន អោយវាទៅរៀន វាមិនចង់រៀនទៀត ដេញថាអីហើយ ថាហែងប្រយ័ត្នស្តាយក្រោយណា ហើយអាលូវស្តាយក្រោយគ្រប់គ្នា មានណាទៀត

ក៖ហ៊ឹម

ខ៖ចង់ក្រអស់ហើយ​រកអោយវាទៅរៀន វាមិនទៅ

ក៖អ៊ី កូនអ៊ី​ សិក្សាដល់កំរឹតណាដែរ?

ខ៖រៀនៗមិនរៀនអត់ទៅ កូនប្រាំ រៀនបានតែមីនេះមួយ រៀនថ្នាក់ទី៦ ហើយតិចដំបូង រួចហើយវារៀន រួចទៅវា ចូលរោងចក្រនឹងគេទៅ ។ កាលហ្នឹងថាអញ្ជេក​ ហ៊ឹម វ៉ាកង​ទៅធ្វើម៉ាតិចសិនទៅ ចាំគេ អ្ហឺចូលរៀន ចាំមកវិញ ហើយយូរៗ វាថាហ៊ឹម ខ្ចិល!​ ឈប់រៀនតាម៉ងទៅអញ្ជឹងអូ ទៅចូលរោងចក្រម៉ងទៅ

ក៖ហ៊ឹម

ខ៖គ្រាន់តែថា​បានមកមើលម៉ា ដូចថាកន្លែងណា កន្លែងណាទៅ ម៉ាចេះ ក្រៅពីហ្នឹង គ្មានអ្នកណាចេះអ្ហេ

ក៖ហ៊ឹម ហើយ អ៊ីអ្ហឺ ពេលហ្នឹងអ៊ី ទូនា្មនគាត់ថាយ៉ាងម៉េចខ្លះដែរ?

ខ៖ប្រាប់ថា វាទិញសៀវភៅ វាទិញឡើងក្រាស់ មួយក្បាល ដល់ថ្នាក់គ្រូឌី! គ្រូឌី?អញ្ជឹងអ្ហេ?មិនមែននៅក្នុងភូមិនេះទេ គ្រូឌី ថ្នាក់ទី៥ ជំនាន់ហ្នឹង រៀនថ្នាក់នៀក​ សាលាហ្នឹង!​ ហ៊ឹម វាថាខ្លាចគ្រូ! គ្រូកាចអ្ហា មិនហ៊ានទៅរៀនអ្ហេ វាថាអញ្ជឹង រួចហើយវាឈប់រៀន ឈប់រៀនទៅអាបងអ្ហូ

ក៖ហ៊ឹម(សើច)

ខ៖គេហ៊ឹម អ្ហឺ សិស្សចេះ បើគ្រូមិនកាច សិស្សចេះអូ គ្រូ គេប្រដៅអញ្ជឹង​ខ្លះៗដែរ

ក ៖ចាស ចុះអញ្ជឹងអូ?

ខ៖ថាអញ្ជឹងម៉ង បើវាខ្ចិលរៀនអូ បើថាខ្ចិលៗទៅ ស្រេកអាហែងទេ អនាគតហែងអ្ហេនែ មិនមែនអនាគតអញអ្ហេ

ក៖ហ៊ឹម អញ្ជឹង

ខ៖ដល់ពេលហ្នឹងឃើញក្តៅពេកទៅ ថាអោយវាទៅ វាមិនទៅទៀត

ក៖ចឹងដល់ទៅបណ្តោយតាមចិត្តគាត់

ខ៖បណ្តោយតាមហ្នឹងទៅ

ក៖ហ៊ឹម ចាស ហើយអ្ហឺ សំរាប់អ៊ី កូនបស់អ៊ី គាត់មានរៀបកូនណាមួយទេ?

ខ៖រៀបអស់ពីរហើយ នៅបីទេ

ក៖ចាស

ខ ៖ហ្នឹងហើយ ស្រីមួយប្រុសមួយ

ក៖ចាស

ខ៖សព្វថ្ងៃកូនមួយៗម្នាក់ហើយ

ក៖អញ្ជឹងមានចៅ​ហើយ

ខ៖មានចៅពីរហើយ

ក៖អូ...

ខ៖ណ្ណោះ! ប៉ុនៗគ្នាហ្នឹង

ក៖ចាស អបអរសាទរផង

ខ៖ហ្នឹងហើយ

ក៖ចុះសំរាប់អ៊ីផ្ទាល់ មុននឹងបានរៀបការហ្នឹង តើប្រកបមុខរបរអីដែរ?

ខ៖មុខរបរមានតែប៉ុនហ្នឹង​ធ្វើស្រែទៅ ចិញ្ចឹមជ្រូកមួយពីរហ្នឹង មកដល់អាលូវ

ក៖មកដល់អាលូវ

ខ៖មកដល់អាលូវ គ្មានធើអីទេ

ក៖ចាស

ខ៖អាកូននោះ ចូលរោចក្រទៅ

ក៖ហ៊ឹម

ខ៖ហ្នឹងហើយ​ជួយទប់គ្នាទៅ ជីវភាពគ្រួសារហ្នឹង ចឹងបានថាសព្វថ្ងៃបានត្រឹមម៉ាចាយៗ មិនមានដូចគេទេណា ចឹងបានថាអោយតែបាបស៊ីគ្រប់គ្រាន់ទៅ វាមិនមានទេ

ក៖ជិតហើយអ៊ី(សើច)

ខ៖ហ្នឹងហើយ គ្រាន់តែថាវាមិនខ្វះខាតមុខក្រោយអញ្ជឹងទៅណា

ក៖ចាស

ខ៖គ្រាន់តែរកបាន អ្ហា គ្រប់គ្រាន់

ក៖ហ៊ឹម

ខ៖មិនទាន់មានមាស មានប្រាក់គេអោយបានតានុយ ហើហាទេ

ក៖ហ៊ឹម យើងខំប្រឹងរក​ តក់ៗពេញបំពង់

ខ៖ដូចថាខំប្រឹងរក តក់ៗពេញបំពង់ទៅ

ក៖ហើយរួចទៅសំរាប់អ្ហឺខ្លួនឯង តាំងពីទូចមករហូតមកដល់អាលូវនេះ អ៊ីគិតថាមានការផ្លាស់ប្តូរអីសំរាប់ជីវិតអ្ហា ?

ខ៖ជីវិតដូចថា ខ្ចិលនឹងផ្លាស់ប្តូរអីទេ ព្រោះអីថាអញ្ជេក កុំចង់បានអីទៀត រកបានអោយសល់លុយសល់កាក់ សប្បាយតិចតួចទៅ យើងគ្រាន់បានរកស៊ី គ្រប់គ្រាន់ទៅ កុំអោយពិបាក រកជំពាក់គេអីអញ្ជឹងអ្ហា ចឹងមនុស្សស្រីអញ្ជឹង

ក៖ហ៊ឹម

ខ៖ចឹងបានថា​មានរបស់គ្រប់គ្រាន់ បានស៊ីហើយខ្ចិល បបូរអីទៀតបានអ្ហា បានហើយនប៉ុនហ្នឹង ព្រោះវាយ៉ាប់ វាឆ្អែតហើយ កុំចងបានច្រើននៅតែយ៉ាប់ទៀត រស់នៅសុំតែស្រុកស្រួលខ្ចិល ធើស្រូវបើធើ ធើមួយឆ្នាំស៊ីពីរឆ្នាំអីចឹងដែរហ្នឹង យើងលក់ហើយ​ទុកគ្រាន់តែថា អ្ហឹម៉ាស៊ីៗឆ្អែតទៅ

ក៖ហ៊ឹម ចាសអ៊ី

ខ៖ហ្នឹងហើយ

ក៖ជីវិតរបស់អ៊ី កាលពីមុនមកដល់អាលូវ ពេលទំនេរៗចូលចិត្តធ្វើអីដែរ?

ខ៖ពេលទំនេរៗនៅផ្ទះអត់ធើអីទេ ដាំបាយចឹងទៅ មើលចៅទៅ ជ្រូកពីរបីទៅ សំបូរជ្រូកចឹងទៅ មានតែកំប៉ិកំប៉ុងក្នុងផ្ទះហ្នឹង គេ គេដើររកស៊ីទៅ ដឹកអាចម៌គោទៅ ធើស្រែធើចំបើងទៅ ជំនាន់ធើស្រែធើចឹងទៅ ពេលអត់ធើយើងនៅផ្ទះចឹងទៅ ហ្នឹងខ្ញុំនៅតែផ្ទះដែរហ្នឹង

ក៖ចាស

ខ៖កំប៉ិកកំប៉ុកអីចឹងទៅ

ក៖ចាស

ខ៖ចាស

ក៖ហើយចុះសំរាប់អ្ហឺ ចំណង់ចំណូលចិត្ត ចូលចិត្តពិសាម្ហូបអី?

ខ៖សព្វថ្ងៃទូទៅហើយនៀក ដូចថាមួយរស់ រស់នឹងម្ជូរមែនសព្វថ្ងៃនៀក

ក៖(សើច)

៖(សើច) មែនតា បើសម្លម្ជូយើងស៊ីបាយបានច្រើន បើក្រៅពីម្ជូ ស៊ីតិចៗទៅ ហើយវិលគេថា ម្ជូៗរាល់ថ្ងៃពេក គេធុំ បើខ្ញុំថាម្ជូរៗព្រឹកល្ងាច មិនដែលធុញទ្រាំ ចូលចិត្តពិសាម្ជូរ ម្ជូរសម្លម្ជូរយួនហ្នឹងណា

ក៖ចាស ម្ជូ​សម្លអី? ស្លម្ជូត្រកូន...

ខ៖សម្លម្ជូត្រកួនហ្នឹង សាច់ត្រីហ្នឹងអ្ហា បើថាសាច់អី ស្រេចហើយ​បើស៊ីសាច់ជ្រូក ឆាអី ស្រេចហើយ រស់មិនបាន

ក៖(សើច)

ខ៖ចាស​

ក៖ចាស

ខ៖ស៊ីបាយមិនឆ្អែតទេ

ក៖ហើយសំរាប់អ៊ី គេចេះធ្វើម្ហូបអ្ហេ ?

ខ៖ណាគេ?

ក៖ដូចថា ចេះធ្វើម្ហូបអ្ហេ?

ខ៖យើងស្លម្ជូ កកូរប្រហើរទៅ គីរីចឹងទៅ ស្លម្ជូយួនអីចឹងទៅ ហើយឆាអីចឹងអ្ហាណា តែប៉ុនហ្នឹង ម្ហូបយើង អីៗទៀតមានតែចៀន

ក៖ហ្នឹងហើយ

ខ៖អាំងស្ងោចឹងទៅ

 ក៖ចាស ហើយខាងចំណង់ចំណូលចិត្តខាងបទចម្រៀងអីចូលចិត្តស្តាប់ទេ?

ខ៖បើខ្ញុំអី វាធុញដែរ បើ អ្ហឺ គេចាក់បទណារៀងពិរោះៗហ្នឹង រៀងចូលចិត្តស្តាប់ ស្តាប់នឹងគេដែរហ្នឹងណា មិនថាអ្ហា អាញាក់អាញួរហ្នឹង អត់ចូលចិត្តទេ អត់ចូលចិត្តដូចថា បទអីដូចថារាំក្បាច់អី ឡាំលាវមើល

ក៖ចាស

ខ៖មើលទៅដូច រាល់ថ្ងៃទូរស័ព្ទមួយគេអោយមើលវិញ

ក៖ហ៊ឹម(សើច)

ខ៖មើលតែចម្រៀង ចម្រៀងណារាំច្រៀងឡូយៗ តែមើលបទណាប្រកាច់ប្រកិនពេក(សំលេងមាន់រងាវ) បោះបោកចឹងអី បើថារៀងត្រឹមណាសារអីចិត្តចង់ គ្រាន់តែមើលគេមើលបានតែពីរបីបទទៅ ស៊ីហើយម៉ោផ្ទះបិញទៅ មានទៅណាអង្គុយមើលអោយឆ្អែតឆ្អន់ឯណាទេ ខ្ចិលអ្ហា សព្វថ្ងៃ

ក៖ចឹងអ៊ី​ ដូចជា ពេលដែលស្តាប់ហ្នឹង ចេះច្រៀង (សើច) ចេះរាំអីចឹងដែរ?

ខ៖អ៊ូ អូ​ (សើច)ចេះតែចឹងទៅ ដូចចាក់់ទឹកលើក្បាលទាអញ្ជឹង បានត្រឹមតែមើលគេ មើលគេមែន បានថាវាច្រៀងបទអីៗហ្នឹង ដូចថាស្តាប់បានមួយភ្លេតហ្នឹង គ្មានអីចូល មិនចងចាំទុកក្នុងចិត្តអីអង្គុយតែចាំអ្ហេ

ក៖ចាស ហ្នឹងហើយ

ខ៖ហ្នឹងហើយ

ក៖អ៊ីអ្ហឺសំរាប់​អ៊ីមានបងប្អូនម៉ាននាក់អ៊ី?

ខ៖ប្អូនខ្ញុំ៨នាក់

ក៖អ៊ីមានចាំបងប្អូន៨នាក់ឈ្មោះពួកគាត់អ្ហា?

ខ៖ចាំតា

ក៖ចាស ឈ្មោះអីខ្លះអ្ហៅ?

ខ៖ឈ្មោះ! បងគេ បងខ្ញុំបន្ទាប់ខ្ញុំឈ្មោះណាវី បន្តាប់មកឈ្មោះអ្ហឺ ស៊ីណា បន្ទាប់មកស៊ីណាក់ ស៊ីនាថ អាសុខ នៅ ! អាសល្យ វិបុល រួចទៅស៊ីណាល់

ក៖ចាស៨នាក់ រួចទៅគាត់ទាំងអស់គ្នាបានសិក្សាអប់រំបានកំរឹតណាដែរ?

ខ៖ចេះបានខ្លះដែរមើលទៅ ពីរបីនាក់ទេក៏មិនដឺងដែរនៀក​ ខ្ញុំក៏អត់បានយកចិត្តដាក់ដែរទេ

ក៖ហ៊ឹម

ខ៖មីពៅ អានេះមួយ មើល! អាសល្យហ្នឹងមួយ​ បងខ្ញុំដេញថាមួយស្រីហ្នឹង ចេះខ្លះដែរមើលទៅ យាយជំនាន់ហ្នឹងថាគ្នាក៏ពិបាកដែរណា មីរៀនមួយខ្ញុំ ដូចថារៀនថ្នាក់ទី១ ទី២ ទី៣ ទី៤ ដូចថាគេមានចិត្ត ក៏គេចេះតិចតួចបានដែរណា មិនចេះជ្រៅម៉ានទេ

ក៖ចាស

ខ៖ គ្រាន់តែល្មមៗ បើដូចថា(សំលេងមាន់រងាវ) មានកង់ មានម៉ូតូ ដូចសព្វថ្ងៃនេះ​ បើខ្ញុំចង់រៀន រៀនអោយចេះម៉ង

ក៖ចាសអ៊ី

ខ៖ប៉ុនជំនាន់ហ្នឹងពិបាកពេក គ្មានផ្លូវ មានកង់​​មានម៉ូតូ គ្មានផ្លូវគ្រោះដូចសព្វថ្ងៃនេះទេ ដើរកាត់ រួចទៅដល់ខែភ្លៀងអញ្ជឹងទៅ លោកអើយ មូលជើងខោទៅហើយ ដើរតាមផ្លូវហ្នឹងអ្ហា គុហិគុហុកតាមផ្លូវពីហ្នឹងទៅ គ្មានដូចយើងសព្វថ្ងៃហ្នឹង ភ្លេតឡើងម៉ូតូ អូកង់ទៅហើយ ហើយសព្វថ្ងៃ បើបានកង់ដូចសព្វថ្ងៃនេះ រកទៅរៀននឹងគេ ទៅរៀននឹងគេ បានតស៊ូដល់សព្វថ្ងៃហ្នឹងដែរ

ក៖ចាស ចឹងអ៊ីជាអ្នកស្រលាញ់ការសិក្សាដែរអូ?

ខ៖ចាស ចង់រៀននឹងគេដែរហ្នឹង

ក៖អ៊ីហើយចុះបងប្អូនអ៊ី បែកទៅណាអស់ហើយ?

ខ៖នៅទាំងអស់គ្នា គ្រាន់ថាបងខ្ញុំនៅវត្តទទឹង ជិតខ្ញុំ ក្រៅពីហ្នឹងនៅហ្នឹង ជាប់ៗគ្នាគ្មានទៅណាអ្ហេ

ក៖ហ៊ឺម អ៊ីមានអនុស្សាវរីយ៍ជាមួយបងប្អូនអ៊ីទេ?

ខ៖អ្ហឺ ពីដើមបងប្អូនដូចថា​មិនចេះ ស្រលាញ់ដែរ តែគ្រាន់ថាអាមួយទៅលិច អាមួយទៅកើតអញ្ជឹងទៅ លឺក្មេងៗថា​បានតែលេងមួយគ្នាចឹងអ្ហាណា គ្រាន់តែថ្ងៃៗ ពេលទំនេរៗមកជួបជុំគ្នាចឹងទៅ អាណាទៅណាទៅៗ អាណាទៅមើលក្របីទៅៗ អាណាទៅណាទៅបានចឹង គ្មានបានអនុស្សាវរីយ៍ឯណាទេ សប្បាយអីទេ កាលជំនាន់ហ្នឹងដូចម៉េចអ្ហេ

ក៖នៀក!​តាំងពីរហូតមកដល់អាលូវនេះ រហូតមកដល់អាលូវនេះ អ៊ី!​គិតថាខ្លួនឯង មានរឿងអីដែលថាធ្វើអោយអ៊ីសប្បាយចិត្តជាងគេ?

ខ៖រឿងសប្បាយចិត្តជាងគេ កុំអោយខ្ញុំជំពាក់គេ ខ្ញុំសប្បាយចិត្ត បើជំពាក់គេ ខ្ញុំ(សើច)អត់សប្បាយចិត្តដែរហ្នឹង​

ក៖ជំពាក់អីគេ?

ខ៖តែថាសព្វថ្ងៃខ្ញុំពិបាកចិត្តអីទៀតសព្វថ្ងៃអ្ហើ ហ៊ឹម

ក៖ហ៊ឹម

ខ៖តែមួយហ្នឹងទេអ៊ីណ្ណ?

ក៖ចាស

ខ៖ចាស តែប៉ុហ្នឹង

ក៖ចុះបើរឿងពិបាកចិត្តជាងគេ ដែលអ៊ីនឹកអត់ភ្លេចទែនោះគឺក្នុងមួយជីវិតអ៊ី មានទេ?

ខ៖ដឹងគ្រាន់តែថាកុំអោយជំពាក់គេ បើកុំជំពាក់គេសប្បាយចិត្តអ្ហាណា បើជំពាក់គេអត់សប្បាយចិត្តទេ

ក៖ហ៊ឹម

ខ៖កាលពីមុនខ្ញុំដើររកលុយគេដែរ ទិញឆ្កាគេអស់ហើយ អាលូវឈប់ជំពាក់គេហើយ

ក៖ហ៊ឹម ហ្នឹងហើយ

ខ៖ហ្នឹងហើយ

ក៖អ្ហឺចឹង សំរាប់អ៊ីខ្លួនឯងម៉ង ប្រាថ្នាចង់បានអីគេទៅថ្ងៃអនាគត?

ខ៖ថ្ងៃទៅអនាគតអ្ហេ គ្មានចង់បានអីទេ គ្រាន់តែចង់រកលុយសល់ មានមាស មានអីពាក់ ហើយដើរទៅណាអោយចូលចុះគេតែប៉ុហ្នឹង គ្មានអីសព្វថ្ងៃមិនសុខមិសាប់ទេ ទិញស្វាយចាន់ទីនឹងគេទៅ ដោះលក់អោយអស់

ក៖ចាស ហ្នឹងហើយបានសល់នៅចម្ការ

ខ៖បានសល់បានចម្ការ ហើយដីស្រែជាងហាប់

ក៖ហ៊ឹម នៅស្រុកណាដែរនៅហ្នឹង ចម្ការហ្នឹង?

ខ៖នៅខេត្តកំពង់ធំ ជាប់នឹងកន្លែងចាស់

ក៖រួចទៅម៉ៅគេទៅអូ?

ខ៖មួយខែខ្ទង់ប្រាំរយ គេថែ រួចទៅគេកាត់កន្លែងហ្នឹងអោយស្អាតទៅ សព្វថ្ងៃ បើយើងអត់ម៉ៅគេដាច់ ធ្វើខ្លួនឯងធ្វើទៅ តែកាត់ស្មៅ កាត់អីចឹងដែរហ្នឹង

ខ៖តែនៅនេះ​មានណាគេទិញអីៗទៅមានអ្នកណាគេជួល?

ក៖ចាស ប្អូនខ្ញុំ នៅហ្នឹងក្មួយ

ខ៖អូ

ក៖ហ្នឹងហើយ

ខ៖អោយគេមើលការខុសត្រូវ ព្រោះគាត់ជាបងប្អូនចឹងដែរណា

ក៖ចាសអ៊ី

ខ៖ហ្នឹងហើយ

ក៖សសើរអ៊ីមែនទែន ខំប្រឹងតស៊ូរហូ...តម៉ោ ខំប្រឹងដើម្បីគ្រួសារសហូតមកដល់អាលូវនេះ

ខ៖ចាស

ក៖អ៊ីបានបន្សល់អីខ្លះទុកអោយកូនអ៊ី ក្រោយៗម៉ោទៀត

ខ៖គ្មានសល់អីទៀតទេ ស្រែហ្នឹង ស្រែម្នាក់មួយស្រែហ្នឹង

ក៖ហ្នឹងហើយ

ខ៖ដីយើងតិចដែរហ្នឹងអ្ហា ម្នាក់តិចៗប៉េះអោយវា ដល់ពេលវាមានលុយទៅរកស៊ីខ្លួនវាខ្លះទៅ

ក៖ហ៊ឹម

ខ៖ខ្ញុំកាលហ្នឹង ដីវាតិចដែរហ្នឹង​ចែកអោយគ្រាន់តែបាក់មួយម្ងៃ សាមសិបអាដែរហ្នឹងដី តែបើខ្ញុំមិនទៅរក ទិញដីខ្លួនឯងទេ វាអញ្ជឹងអ្ហា

ក៖ចាស

ខ៖យើងរកបានតក់ៗតិចៗទៅណា ទម្រាំបានម៉ោ តិចៗហ្នឹង លុយស្រែហ្នឹងល្មម! តែជួនកាលវាធ្វើបណ្តើរ ខ្ញុំជួយបណ្តើរ

ក៖ហ៊ឹម

ខ៖ជួយវាខ្លះទៅ ខ្ញុំខ្លះទៅ

ក៖ហ៊ឹម ហ្នឹងហើយអ៊ី

ខ៖បានម៉ោ គ្មានចំណេញទេខាត

ក៖ហ៊ឹម

ខ៖ហើយធ្វើស្រូវអ្ហេណា បើម៉ោគ្រាប់ស្វាយចាន់ យើងគ្មានចំណេញអីទេ មានតែខាតតែលុយ

ខាតបួនប្រាំរយៗចឹងទៅ

ក៖ចាស

ខ៖ហ្នឹងហើយ

ក៖ អរគុណច្រើនសំរាប់ការសម្ភាសន៍លើកនេះ ចឹងជាចុងក្រោយ មានពាក្យអី ពាក្យអីដើម្បីផ្តាំកូនចៅជំនាន់ក្រោយដែលបានចូលទៅស្តាប់ ?

ខ៖ផ្តែផ្តាមកូនចៅជំនាន់ក្រោយនេះ អោយវាចេះទៅ កុំអោយដូចខ្ញុំល្ងង់ចឹងអ្ហា វាមិនសូវចេះ កាលហ្នឹង វាថ្នាក់ វាឆ្ងាយ វាមិនបានទៅដល់ហ្នឹង មិនដូចក្មេងៗសម័យអាលូវនេះ ឈានដល់ៗហើយ គ្រាន់តែអោយខំប្រឹងរៀនទៅ ដើម្បីអោយវាចេះ កុំអោយដូចខ្ញុំល្ងង់ចឹងអ្ហា ហ្នឹងហើយតែប៉ុនហ្នឹងទេ!

ក៖ចាសអ៊ីជាចុងក្រោយBYUនៅសហរដ្ឋអាមេរិកអ៊ីចង់ដាក់សំលេងអ៊ីនៅក្នុងគេហទំព័រដែលមានអាស័យដ្ឋាន[www.cambodianoralhistory.byu.edu](http://www.cambodiaoralhistory.byu.edu)ដើម្បីអោយកូនចៅជំនាន់ក្រោយមានឪកាសស្តាប់នូវសំលេងនេះអញ្ជឹងអ្ហាចឹងអ៊ីអនុញ្ញាតិតាអី?

ខ៖បើសិនជាថាមើលសិនទៅអ្ហី អោយតែបង្រៀនចេះដូចគេ ខ្ញុំអរដែរហ្នឹង ចឹងរៀនម៉េចក្នុងអនាគតវានោះ មិនចង់ទៅរៀនទៀត ដេញវៃផងអីផង​​ គេចផងអីផង

ក៖ចាស

ខ៖វាមិនចង់រៀនទៀត

ក៖តែអាលូវហ្នឹងអ៊ី ជាចុងក្រោយហ្នឹង ដើម្បីជាអ្ហឺ អាចអោយកូនចៅជំនាន់ក្រោយចូលទៅស្តាប់សំលេងរបស់អ៊ីបានអ្ហា​ ចឹងគេមានវេបសាយមួយដើម្បីនឹងទុកសំលេងបស់អ៊ី

ខ៖ចាស

ក៖ហើយទុកភ្ជាប់នឹងរូបថតអ៊ីមួយសន្លឹកដែរ នៅក្នុងហ្នឹង អោយកូនចោជំនាន់ក្រោយ គេមានឪកាសចូលទៅស្តាប់សំលេងហ្នឹង រៀនសូត្រពីបទពិសោធន៍ជំនាន់មុនចឹងអ្ហា

ខ៖ហ្នឹងហើយ

ក៖គ្មានអីទេ យកចុះ ហ្នឹងហើយ!

ខ៖ចាស

ក៖ចឹង អរគុណអ៊ី ចាសនាងខ្ញុំសូមជូនពរនិងក្រុមគ្រួសាររបស់អ៊ី សុខភាពល្អឆ្នាំថ្មី

ខ៖ចាស ចាស

ក៖ជាពិសេស ស្អែកចូលឆ្នាំថ្មី​ប្រពៃណីជាតិខ្មែរយើង។

ខ៖ចាស ចាស

ក៖ចាស!

ខ៖អរគុណដែរហ្នឹង ប្រវត្តិដ៏កំសត់អ្ហា

ក៖ចាស អរគុណអ៊ី!